Greqi: Jep dorëheqjen Ministri i Financave
Një ditë pas referendumit, është e paqartë se cilat do të jenë hapat e mëtejshëm dhe ministri Varoufakis tërhiqet për të lehtësuar negociatat
Ai hyri në politikën greke, duke premtuar se do t’i bënte gjërat ndryshe. Dhe pa dyshim që ish-Ministri i Financave Varoufakis e realizoi një gjë të tillë. Por me një kosto. Akademiku i kthyer ministër vendosi që të tërhiqej. Ai tha sot se ishte “vënë në dijeni të disa preferencave” të disa anëtarëve të Eurozonës që ai të mungonte nga takimet e ministrave të financave. Ai tha se tërheqja e tij nga takime të tilla ishte “një ide që kryeministri kishte menduar se mund të ndihmonte për arritjen e një marrëveshjeje” me kreditorët e Greqisë. Por a do të ndihmojë largimi i tij për të siguruar një marrëveshje të re? Mike Ingram është një analist me firmën BGC Partners. Shumë grekëve u vjen keq për dorëheqjen e tij. Por ka nga ata që e shohin ndryshe. Para disa ditësh, zoti Varoufakis akuzoi Bashkimin Evropian për “terrorizëm” duke u përpjekur që t’i bindnin grekët të votonin siç donte BE-ja përmes frikës. Sot, ai tha se “ndjehej krenar nga përçmimi i kreditorëve”. Kryeministri Alexis Tsipras falenderoi zoti Varoufakis, përmes një deklarate të zëdhënësit të qeverisë Gabriel Sakellaridis “për përpjekjet e tij të vazhdueshme për të paraqitur qëndrimet e qeverisë dhe interesat e popullit grek në kushte jashtëzakonisht të vështira”. Rezultatet e referendumit tregojnë se 61 për qind e votuesve kundërshtuan paralajmërimet e udhëheqësve evropiane sipas së cilave nëse ata nuk i merrnin parasysh thirrjet për masa të mëtejshme shtrënguese, vendi mund të detyrohej të dilte nga Eurozona. Kryeministri Tsipras që kishte bërë thirrje të votohej “jo” tha pas votimit: Ai shtoi se Athina është e gatshme të kthehet në tryezën e negociatave dhe se mandati publik do ta forcojë pozitën e tij për të arritur një marrëveshje më të favorshme me kreditorët e Greqisë. Opozita e akuzoi zotin Tsipras se kishte vënë në rrezik anëtarësinë vendit në Eurozonë. Udhëheqësi i opozitës greke Antonis Samaras shpalli dorëheqjen pasi partia e tij Demokracia e Re kishte bërë thirrje për një votë në favor të masave shtrënguese në referendum. Mijëra grekë u mblodhën mbrëmë në sheshin qendror të Athinës për të përshëndetur rezultatin e referendumit, duke brohoritur “Jo, Jo!”. Afro 10 milionë vetë ishin regjistruar për të votuar në referendum dhe zyrtarët thonë se 62 për qind morën pjesë në votim. Një votues parashikoi se referendumi nuk do të sillte asgjë pozitive, duke thënë se “referendumi nuk duhej të ishte mbajtur. Nuk ka dilemë. Ngado që ta shohësh është negative për ne”. Nëse Greqia deyrohet të dalë nga Eurozona, ajo do të detyrohet t’i rikthehet përdorimit të dhrahmisë, një monedhë që mund të refuzohet jashtë Greqisë.